
Θέμα: Πρόσκληση σε εξ αποστάσεως σεμινάριο με θέμα «Τα σχολεία μελετούν τους σεισμούς»
Η Διεύθυνση Π.Ε. Γ΄ Αθήνας, δια της Υπεύθυνης Περιβαλλοντικής Εκπαίδευσης, σε συνεργασία με τις Διευθύνσεις Πρωτοβάθμιας Εκπαίδευσης Α’ Αθήνας, Β’ Αθήνας, Δ΄ Αθήνας, Ανατολικής Αττικής, Δυτικής Αττικής, Αχαΐας και Πέλλας, τις Διευθύνσεις Δευτεροβάθμιας Εκπαίδευσης Α΄ Αθήνας, Β΄ Αθήνας, Γ΄ Αθήνας, Δ΄ Αθήνας, Αχαΐας, Ημαθίας και Ρεθύμνου (μέσω των Υπευθύνων Περιβαλλοντικής Εκπαίδευσης και Σχολικών Δραστηριοτήτων), στο πλαίσιο ενημέρωσης σε θέματα αντισεισμικής προστασίας διοργανώνουν σεμινάριο σε συνεργασία με το Γεωδυναμικό Ινστιτούτο του Εθνικού Αστεροσκοπείου Αθηνών και την Ελληνογερμανική Αγωγή, με θέμα: 

Το σεμινάριο θα διεξαχθεί διαδικτυακά στις 20 Απριλίου 2021 και ώρες 18:00-20:00. 
Η πρόσφατη σεισμική δραστηριότητα στην περιοχή της Θεσσαλίας έχει δημιουργήσει ιδιαίτερη ανησυχία. Όμως ο σεισμός είναι ένα φυσικό φαινόμενο με το οποίο πρέπει να μάθουμε να ζούμε. Στο πλαίσιο αυτό σχεδιάζονται σεμινάρια για εκπαιδευτικούς για να παρουσιαστούν οι δραστηριότητες του Δικτύου Σχολικών Σεισμογράφων.

Στο σεμινάριο οι εκπαιδευτικοί θα γνωρίσουν τις δράσεις του Δικτύου Σχολικών Σεισμογράφων και θα ενημερωθούν για το πώς μπορούν να χρησιμοποιήσουν τα δεδομένα από τους σχολικούς σεισμογράφους στο σχολείο. Στη συνέχεια θα παρουσιαστεί ένα εκπαιδευτικό παιχνίδι   για μαθητές Δημοτικού Σχολείου που έχει αναπτύξει η ομάδα TALOS του Πανεπιστημίου Θεσσαλίας με στόχο να ευαισθητοποιήσει τους μικρούς μαθητές σχετικά με τις φυσικές καταστροφές. Τέλος, οι  συμμετέχοντες  εκπαιδευτικοί  θα  ενημερωθούν  για  το Σχολικό Διαγωνισμό «Φτιάξε τον Ψηφιακό σου Σεισμογράφο» που διοργανώνεται και για την φετινή σχολική χρονιά (2020-2021) από την Ελληνογερμανική Αγωγή σε συνεργασία με το Γεωδυναμικό Ινστιτούτο του Εθνικού Αστεροσκοπείου Αθηνών και το Ινστιτούτο Εκπαιδευτικής Πολιτικής (ΙΕΠ). Ανταποκρινόμενοι στις έκτακτες συνθήκες λόγω της πανδημίας, στη φετινή διοργάνωση καλούνται ομάδες μαθητών, σε συνεργασία με τους καθηγητές τους, να κατασκευάσουν ένα ψηφιακό μοντέλο ενός αυτοσχέδιου σεισμογράφου και να περιγράψουν την όλη διαδικασία κατασκευής σε μία έκθεση συνοδευόμενη από φωτογραφικό ή άλλου είδους οπτικοακουστικό υλικό και να καταθέσουν τις συμμετοχές τους έως τις 10 Μαΐου 2021.

Ενδεικτικό Πρόγραμμα

	18.00-18.05
	Χαιρετισμός– Εισαγωγή - Χαρτης 

	18.05-18.35
	«Τα σχολεία Μελετούν τους Σεισμούς» Γεωδυναμικό Ινστιτούτο Εθνικού Αστεροσκοπείου 

	18.35-19.30
	«Εκπαιδευτικά Σενάρια για Πρωτοβάθμια και Δευτεροβάθμια Εκπαίδευση»  Ελληνογερμανική Αγωγή,  Πανεπιστήμιο Θεσσαλίας

	19.30-19.50 
	 «Ο  Διαγωνισμός  Φτιάξε  τον  Δικό  σου  Σεισμογράφο»  Ελληνογερμανική Αγωγή

	19.50-20.00
	Ερωτήσεις


Οι εκπαιδευτικοί που ενδιαφέρονται να συμμετάσχουν καλούνται να συμπληρώσουν την ηλεκτρονική αίτηση συμμετοχής στον ηλεκτρονικό σύνδεσμο   https://docs.google.com/forms/d/e/1FAIpQLSfvJvae4-z5hiruDk5djeYKi36Lxj3dR-Bja9Wd6N9wv7cvYQ/viewform   μέχρι τη Δευτέρα 19 Απριλίου στις 10:00 το πρωί. 
Η πλατφόρμα υλοποίησης του σεμιναρίου θα είναι το Webex Event. Ο σύνδεσμος για τη συμμετοχή στην εκδήλωση θα σταλεί στην ηλεκτρονική διεύθυνση που θα δηλωθεί στην ηλεκτρονική αίτηση.

Η Υπεύθυνη Περιβαλλοντικής Εκπαίδευσης: Ελένη Νιάρχου
                                                                                                        Η Διευθύντρια  Εκπαίδευσης 

                                                                                                             Π.Ε. Γ΄ Αθήνας

                                                                                                             Μαρία Παπαδημητρίου                 
                                                                                              


      


     Αιγάλεω, 13/04/2021


      Αριθ. Πρωτ.: 3008








ΠΡΟΣ:


  1) Δ/ντές των Δημοτικών Σχολείων και Προϊστάμενες Νηπιαγωγείων Δ/νσης Π.Ε. Γ΄ Αθήνας 


2)Όλους τους εκπαιδευτικούς,        Δημοσίων  και  Ιδιωτικών σχολείων, Π.Ε. Γ΄ Αθήνας


       


 ΚΟΙΝ:


κ.κ. Συντονιστές Εκπαιδευτικού Έργου 3ου ΠΕΚΕΣ

ΕΛΛΗΝΙΚΗ ΔΗΜΟΚΡΑΤΙΑ


ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ


ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ ΑΤΤΙΚΗΣ


Δ/ΝΣΗ Α/ΘΜΙΑΣ ΕΚΠ/ΣΗΣ Γ΄ ΑΘΗΝΑΣ


ΣΧΟΛΙΚΕΣ ΔΡΑΣΤΗΡΙΟΤΗΤΕΣ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ





Ταχ.  Δ/νση :  Μάκρης 3,               


                         122 41  Αιγάλεω                 


 Πληροφορίες: Ελένη Νιάρχου 


Τηλέφωνο: 210 5311753                                                                          


Τηλεομοιότυπο : 210 5614093 


Ηλ. Διεύθυνση:  �HYPERLINK "mailto:elniarchou@gmail.com"�elniarchou@gmail.com� 


                                




















«Τα σχολεία μελετούν τους σεισμούς»








